JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## PEMERTAHANAN KEARIFAN LOKAL BASITA PARIBASA RING PUPULAN TEMBANG HITS SAKING

## DEK ULIK
Ni Pt. Rustiana Dewi 1 , I. A. Sukma Wirani 1 , I.A. Pt. Purnami 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {itaputu2@gmail.com,sukma.wirani, putu.purnami}@undiksha.ac.id

## KUUB
Tetilik matetujon nlatarang: (1) kearifan lokal basita paribasa ring pupulan tembang hits Dek  Ulik,  (2)  panampen  yowana,  lan  (3)  panampen penyanyi lan  pangawi tembang.  Jejering  tetilik:  pupulan  tembang hits Dek  Ulik.  Penandang  tetilik: kearifan  lokal basita  paribasa . Tetilik  nganggen  kramaning dokumentasi ,  sadu wicara, lan kuesioner . Data tureksa sane kanggen: (1) reduksi data ; (2) pangwedar data ;  lan (3) panyutetan (verifikasi). Pikolih  tetilik  pupulan  tembang hits Dek  Ulik, sakadi:  (1) kearifan  lokal basita  paribasa  sane  kapanggihin  wenten  limang  soroh, sakadi  sasenggakan,  wewangsalan,  sesawangan,  peparikan,  lan  sesonggan.  (2) Para yowana ngicenin panampen sane becik ring kawentenan basita paribasa ring pupulan  tembang  Dek  Ulik  yadiastun  basita  paribasa  meweh  karesepang.  (3) Panampen  Dek  Ulik  pinaka penyanyi lan  Raka  Sidan  pinaka  pangawi  sane  uning lan ngresep tekening kawentenan basita paribasa ring tembangnyane, taler cumpu yening  kawentenan  punika  kadadosang  sinalih  tunggil  sarana  ngajegang kearifan lokal basita paribasa.
Kruna jejaton : Kearifan Lokal, Paribasa, Tembang Bali

## ABSTRAK
Penelitian ini bertujuan menjelaskan: (1) kearifan lokal basita paribasa di kumpulan lagu hits Dek  Ulik,  (2)  pendapat  anak  muda,  dan  (3)  pendapat  penyanyi  dan pencipta  lagu.  Subjek  penelitian:  kumpulan  lagu hits Dek  Ulik.  Objek  penelitian: kearifan  lokal basita  paribasa .  Penelitian  ini  menggunakan  metode  dokumentasi, wawancara,  dan  kuesioner.  Analisis  data  yang  digunakan:  (1)  reduksi  data;  (2) deskripsi  data;  dan  (3)  kesimpulan/verifikasi.  Hasil  penelitian  kumpulan  lagu hits Dek  Ulik,  antara  lain:  (1)  kearifan  lokal basita  paribasa yang  ditemukan  ada  lima jenis, yaitu sasenggakan, wewangsalan, sesawangan, peparikan, dan sesonggan .
(2)  anak  muda  memberikan  pendapat  yang  positif  terhadap  keberadaan basita paribasa di  kumpulan  lagu  Dek  Ulik  walaupun basita  paribasa sulit  dipahami.  (3) Dek  Ulik  sebagai  penyanyi  dan  Raka  Sidan  sebagai  pencipta  lagu,  mengetahui dan  memahami  keberadaan basita  paribasa di  lagu-lagunya,  serta  menyetujui apabila  keberadaan  tersebut  dijadikan  sebagai  salah  satu  sarana  untuk melestarikan kearifan lokal basita paribasa .
Kata kunci : Kearifan Lokal, Peribahasa, Lagu Bali
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
ABSTRACT
This study  aims to explain: (1)  local  wisdom of basita paribasa in  Dek Ulik's song collection,  (2)  the  youth  opinion,  and  (3)  the  opinion  of  the  singer  and  the  song's creator.  Research  subjects:  Dek  Ulik's  song  collection.  The  object  of  research: local wisdom of basita paribasa . The method of this research were documentation, interview,  and  questionnaire.  Analysis  of  data  used:  (1)  data  reduction,  (2) description of data, and (3) verification. The result of the research are: (1) the local wisdom  of basita  paribasa are  found  five  kinds: sasenggakan,  wewangsalan, sesawangan, peparikan, and sesonggan . (2) the youth opinion about local wisdom of basita  paribasa are  positive,  although  hard  to  understand  it.  (3)  Dek  Ulik  as  a singer and Raka Sidan as a song's creator know about the local wisdom of basita paribasa in  their  songs.  They  also  agree  if  this  existence  can  keep  the  local wisdom of basita paribasa.
Keywords : Local Wisdom, Proverb, Balinese' Song

## PURWAKA
Basa daerah punika  mabuat  pisan ring daerah utawi wewilangannyane soang-soang.  Basa daerah nyinahaang budaya  lan identitas daerah .  Basa  punika prasida ngiusin kabudayaan (Chaer, 1994:70).  Maka  duaning  asapunika,  basa kabaos wagian saking budaya.
Basa  Bali  kadadosang  tetamian saking panglingsir, sane kaaptiang pacang prasida  ngajegang  budaya  Bali  antuk makudang-kudang unsur utawi  wangun sane  ngwangun  basa  Bali.  Sinalih  tunggil wangun  sane  ngwangun  basa  Bali  inggih punika basita paribasa. Ring soang-soang basa  madue  paribasa  sane  malianan, punika mawinan paribasa prasida nyihnayang identitas saking  basa  punika.
Sakadi  ring  basa  Bali  madue  basita paribasa sane ketah kaanggen panglengut basa  ri  kala  magegonjakan  lan  ngicenin piteket sane kaanutang tekening kabudayaan Bali.
Basita paribasa
ngranjing ring wagian  kabudayaan  Bali  sane  ketah kabaos kearifan lokal , mawinan panglimbak kearifan lokal prasida kapanggihin  ring  gegendingan,  kidung, paribasa,  tutur, semboyan, miwah  kitab- kitab kuno (Wikantiyoso lan Tutuko, 2009: 8). Kearifan  lokal pinaka  tetamian  saking panglingsir sane panglimbaknyane kauningin  majalaran  antuk  bebaosan utawi  carita  ring  para  krama. Kearifan lokal sane  wenten  ring daerah utawi
wewilangan soang-soang punika majanten meweh  kaajegang  ring  jagat  aor  tan pawates.  Kawentenan  basita  paribasa pinaka kearifan  lokal taler  meweh  pisan kaajegang.  Sampun  akidik  krama  Bali sane mabebaosan nganggen basita paribasa. Taler karasayang meweh ngresepang teges saking basita paribasa. Basa  Bali    taler  silih  sinunggil  basa  sane kaplajahin  ring  sekolah  tur  kawastanin plajahan muatan lokal. Punika nyinahaang ring  sekolah-sekolah  para  sisia  pastika sampun  polih  plajahan  basa  Bali  lan kaicen  pangajahan  indik  basita  paribasa. Nanging  kawentenane  punika  nenten ngranayang  para  sisia  waged  nguningin lan  ngresepang  basita  paribasa  sane pinaka kearifan lokal .
Krama  Bali  sapatutnyane  eling tekening kearifan  lokal basita  paribasa. Mawinan basita paribasa prasida nyihnayang identitas Bali  antuk  basa. Kesusastraan  Bali  sane  becik  anggen sarana  mlajahin  basita  paribasa  inggih punika kasusastraan Bali tembang. Soroh tembang  wenten  sane  purwa  lan  sane anyar.  Soroh  tembang  purwa  minakadi gegendingan, sekar alit, sekar madya, lan sekar  agung.  Soroh  tembang  Bali  anyar minakadi  tembang pop,  rock,  jazz, miwah sane  lianan.  Kawentenan  basita  paribasa ring tembang Bali purwa sujatinyane akeh, nanging  pamilet  utawi  sane  seneng tekening  tembang  Bali  purwa  akidik. Sangkaning  asapunika,  tembang  Bali
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
anyar  pinaka  sarana  sane  becik  anggen mlajahin lan nguningin basita paribasa.
Sane  mangkin  ring  Bali  akeh krama Bali  sane  nguningayang  daging  pikenoh antuk  kasusastraan  marupa  tembang sane  kawastanin  tembang pop Bali.  Ring tembang Bali sakadi mangkin, kapanggihin  madaging  basita  paribasa ring lirik nyane. Kawentenan basita paribasa  ring  tembang pop Bali  prasida kadadosang  sarana  nguningin  basita paribasa. Krama Bali akeh sane uning lan seneng ring tembang pop Bali. Dadosnyane  tembang pop Bali  pinaka sarana  mlajahin  basita  paribasa  sane becik  pisan  taler  nenten  ngawinang  rasa emed ri kala mlajahin.
Pinaka imba tembang pop Bali sane akeh  kasenengin  olih  krama  Bali  inggih punika tembang-tembang saking  Dek  Ulik sane kapanggihin madaging basita paribasa ring lirik nyane. Makehan tembang  saking  Dek  Ulik  ring  soang- soang album punika stata dados hits utawi kasenengin mawinan prasida anut tekening kahuripan krama Bali. Kawentenan basita paribasa ring tembang-tembangnyane
prasida kadadosang  sarana  anggen  nguningin basita  paribasa.  Napi  malih  tembang  Dek Ulik  punika  kasenengin  olih  krama  Bali, pastika akeh sane miarsayang lan pacang kauningin  kawentenan  basita  paribasa ring  tembang  punika  malarapan  antuk tetilikan puniki.
Bantang  pikobet  tetilik:  (1)  sapunapi kawentenan kearifan lokal basita paribasa ring  pupulan  tembang hits saking  Dek Ulik? (2) sapunapi panampen saking para yowana  indik  kawentenan kearifan  lokal basita paribasa ring pupulan tembang hits saking  Dek  Ulik?  (3)  sapunapi  panampen saking penyanyi lan  pangawi  tembang indik  kawentenan kearifan  lokal basita paribasa ring pupulan tembang hits saking Dek Ulik?
Tetujon tetilik: (1) prasida nelatarang kawentenan kearifan lokal basita paribasa ring  pupulan  tembang hits saking  Dek Ulik,    (2)  prasida  nguningin  panampen saking  para  yowana  indik  kawentenan kearifan lokal basita paribasa ring pupulan tembang hits saking  Dek  Ulik,  lan  (3) prasida nguningin panampen saking
penyanyi lan  pangawi  tembang  indik kawentenan kearifan lokal basita paribasa ring  pupulan  tembang hits saking  Dek Ulik.
Kawigunan  pamucuk sane  prasida kapolihang saking tetilik, maguna kanggen nglimbakang  widya  pangweruhan  basa, ngicenin  pangresep  paajah-ajahan  indik basita  paribasa.  Kawigunan  panglimbak sane  kapolihang:  (1)  majeng  ring  panilik, prasida  nguningin  kaajegan kearifan  lokal basita paribasa ring pupulan tembang hits saking Dek Ulik. (2) majeng ring pangwacen,  prasida  ngawinang  krama Bali  utaminyane  para  yowana  madue pikayunan nguningin utawi mlajahin basita paribasa  sane  pinaka kearifan  lokal sane patut  kaajegang,  (3)  majeng  ring  panilik lianan,  kanggen  pratiwimba  olih  panilik lianan sane madue arsa/pikayunan nglaksanayang  tetilik  sane  mapaiketan sareng  tetilik  puniki,  (4)  majeng  ring pangawi tembang,  mangda sang  pangawi nguningin  kawentenan  basita  paribasa ring  tembang  punika  dahat  mawiguna sajeroning  ngajegang  kearifan  lokal  basa Bali.
Nglaksanayang tetilikan patut kadasarin saking kaweruhan sane sampun  kacumpuin  (Arikunto,  2005:  58). Ring tetilikan puniki nganggen makudang- kudang  sepat  siku-siku  inggih  punika:  (1) kearifan  lokal ,  (2)  basita  paribasa,  (3) tembang.
K earifan  lokal pinaka  kaluwihan budaya  sane  tumbuh  lan  nglimbak  ring para jana utawi krama sane kacumawisang dados wagian pinih utama lan  prasida  ngukuhang  rasa  manyama braya (Tri lan Tika, 2013: 312).
Manut Simpen (1988:5) basita paribasa teges ipun basa rinengga, punika dados rerasmen wiadin panglengut basa ri kala  mababaosan  kalih  magegonjakan anggen  pasiakranan.  Wenten  limolas soroh  basita  paribasa,  inggih  punika  (1) sesonggan, (2) sesenggakan, (3) wewangsalan, (4) peparikan, (5) sloka, (6) bebladbalan,
(7) sesawangan, (8) pepindan,
(9)
cecimpelan,
(10)
cecangkriman, (11) cecangkitan, (12) raos ngempelin, (13) sesimbing, (14) sesemon, lan (15) sipta (Simpen, 1988: 5).
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Tembang  inggih  punika  daging manah  utawi  pikenoh  sang  pangawi  sane kasinahang  majalaran  antuk  suara  lan kruna-kruna  (Jamalus  lan  Busroh,  1993: 14).  Tembang  nenten  wantah  kaanggen hiburan kemanten, nanging prasida kaanggen ring tradisi lan pangajahan.
Sajeroning tembang pastika sampun wenten sesuratan tembang sane ngawinang  pamireng  ngrasayang  napi sane karasayang olih pangawi. Awe (ring Hidayat, 2014:
246) maosang sesuratan  tembang  pinaka  semita sang  angga  sane  sampun  naanin kacingak, kapirengan utawi sane naanin karasayang.
Mapaiketan  sareng  tetilik  puniki, tembang pop inggih  punika  soroh  sane prasida nudut masa utawi galah santukan nginutin panglimbakan aab jagate. Tembang pop ketahnyane  pinaka  soroh sane ketah kaelingin miwah prasida nudut kayun sang mirengang. Wenten makulang-kulang  tembang pop inggih punika  tembang pop standar,  tembang pop kreatif ,  lan  tembang pop  balada (Bahrudin, 2012: 2).
Panglimbak  tembang pop ring  Bali sayan  nincap.  Nyabran  warsa  pastika wenten penyanyi  pop Bali  anyar  sane ngamedalang tembang Bali. Silih sinunggil penyanyi  pop Bali  sane  kaloktah  ring  Bali inggih  punika  Dek  Ulik.  Dek  Ulik  sampun pitulas  warsa  dados penyanyi  pop Bali. Kakawitin  antuk  rasa  seneng  matembang Bali,  duk  punika  dane  nembangang tembang  Bali  ring  sinalih  tunggil stasiun radio.  Kaluwihan  suaran  dane  sane prasida  ngulangunin  manah  kapireng  olih produser dane duk punika. Wau salanturnyane  Dek  Ulik  kanikain  sareng rekaman ring studio  rekaman ring  warsa kalih tali.
Dek  Ulik  ngawitin  ngamedalang album solo saking warsa kalih tali pat ring Januadi  Record .  Dane  sampun  madue adasa album  solo, inggih  punika Rindu Ngantosang  Janji,  Sadar  Beli,  Somahe Mamitra,  Surat  Lamaran,  Baju  Anyar,  Bli Kade, Tresna kanti Pawah, Jegeg Nyelolet,  Sanjiwani, lank  aping  untat Langap-langap. Akehan album dane nyaritayang indik asmara, kauripan
sajeroning  makulawarga,  miwah  wenten indik agama.

## KRAMANING TETILIK
Tetilik puniki ngangge tetilik
deskriptif kualitatif . Tetilik deskriptif kualitatif nganggen  lan  ngandelang data sane masifat non verbal (tertulis). Wenten lelima papalih paridabdab kramaning tetilik sakadi:  (1)  palihan  tetilik;    palihan  tetilik mapaiketan  ri  kala  nglaksanayang  tetilik. Palihan  tetilik  maka  dasar  kanggen sadurung nglaksanayang tetilik; (2) jejering  lan  penandang,  jejering  tetilik puniki  pupulan  tembang hits saking  Dek Ulik,    penandang  tetiliknyane kearifan lokal basita  paribasa;  (3)  piranti,  piranti sane  kanggen  mupulang data inggih punika kartu  data, piranti kuesioner, lan piranti  sadu  wicara; (4)  mupulang data, mupulang data pidabdab  sane  nyinahang sapunapi data kapolihang. Tetilik kualitatif molihang data marupa  kruna/lengkara. Kramaning kanggen mupulang data inggih punika kramaning dokumentasi, kramaning angket/kuesioner,
lan kramaning sadu wicara; (5) data tureksa, pidabdab  sane  kalaksanayang  sajeroning data tureksa sakadi reduksi data, pangwedar data, lan  pacutetan  utawi verifikasi .

## PIKOLIH LAN TETEPASAN
Pikolih  lan  tetepasan  kawentenan kearifan lokal basita paribasa ring pupulan tembang hits saking  Dek  Ulik  katlatarang ring sor puniki.
Duang  dasa  murda  tembang hits sane  madaging kearifan  lokal basita paribasa,  inggih  punika.  (1)  Bangkung Ngamah  Gula,  (2)  Somahe  Bebotoh,  (3) Tusing  Buat  Tiang,  (4)  Ratih  Kamajaya, (5)  Punyan  Biu,  (6)  Bli  Kade,  (7)  Tresna Kanti  Pawah,  (8)Setrum  Cadangan,  (9) Suksema  Beli,  (10)  Guru  Rupaka,  (11) Peteng  Dedet,  (12)  Anak  Bagus  Sujati, (13)  Baju  Anyar,  (14)  Meli  Sambuk  di Dawan,  (15)  Boya  ja  Alpaka,  (16)  Ubad Rindu,  (17)  Buin  Pidan  Beli  Mulih,  (18) Dangap-dangap,  (19)  Curhat,  (20)  Jegeg Nyelolet.  Saking  duang  dasa  murda
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
tembang punika, wantah kakeniang limang  soroh  basita  paribasa  kemanten,
inggih punika
sasenggakan, wewangsalan,  sesawangan,  peparikan, miwah sesonggan.
Pikolih  kapertama  inggih  punika sasenggakan. Basita paribasa sasenggakan  ring  pupulan  tembang hits saking  Dek  Ulik  puniki  kapanggihin wenten  13  imba.  Kawentenan  13  imba punika kapanggihin ring 11 murda tembang, inggih punika "Bangkung
Ngamah Gula", "Somahe Bebotoh", "Tusing  Buat  Tiang",  "Ratih  Kamajaya", "Punyan  Biu",  "Bli  Kade",  "Tresna  Kanti Pawah",  ""Setrum  Cadangan",  "Suksema Beli", "Guru Rupaka", "Peteng Dedet".
Imba lirik sane  karanjingang  ring sasenggakan  sakadi  "kadi  I  manuk kilangan  pangempune,  paling  kemu  mai inguh  sing  karuan",  "cara  ngubuh HP, melahang  pang  sing ngedrop" ,  "beli  tan bina  ya  kadi  toyan  ujane,  nyiramin bungane  ane  sampun  layu",  "meme  lan bapa  pinaka  sesuluh, sane  ngicenin  ajah- ajahaan",  "kadi  rasa  uling  ebok  kanti telapakan  batis",    "kadi  rasa  kebes  bibihe mamunyi",  "kadi  Ratih  lan  Semara,  nemu ring  pajatu  karmane",  "yen  umpamiang kadi  punyan  biune  kala  mabuah  tuah apisan",  ”tuturnyane  alus  banban,  buka angin  stata  ngetisin",  "kadi  kasiramin  tirta sanjiwani,  galang  apadang  karasayang", "dadi  setrum  cadangan,  cara  ya  I powerbank ", "yen nirgamayang HP ngedrop, jani  mara  maan mecas ",  lan "saja  buka  sasenggake  layahe  tanpa tulang, aluh baan beli mogbogin tiang".
Kawentenan  sasenggakan  ring lirik tembang hits Dek  Ulik  sampun  yakti kariinin  antuk  kruna  ”buka".  Taler  wenten lirik sane  kariinin  antuk  kruna  "pinaka", "umpamiang",  "kadi",  miwah  "cara"  sane madue  teges  pateh  sareng  kruna  "buka". Imba-imba lirik tembang  Dek  Ulik  sane ngranjing  ring  sasenggakan  taler  akehan madaging sampiran lan suksemannyane.
Pikolih  kaping  kalih  inggih  punika wewangsalan. Basita paribasa wewangsalan  ring  pupulan  tembang hits saking  Dek  Ulik  puniki  kapanggihin wenten  tiga  imba.  Tatiga  imba  punika kapanggihin  ring  tiga  murda  tembang,
inggih  punika  "Bangkung  Ngamah  Gula", "Anak Bagus Sujati", lan "Baju Anyar".
Tiga  imba lirik sane  karanjingang ring  wewangsalan  minakadi  "baju  anyar potongan jangkung, uling Gianyar tiang ka Klungkung",  "apang  tusing  cara  mapak tebu  ampasne  kutang,  ipidan  ngarayu  di tuane  laut  kakutang",lan  "buka  bangkung ngamah  gula,  klingkang  klingkung  tiang jalan mula".
Makasamian lirik sane  kapanggihin ring  tembang hits Dek  Ulik,  sane karanjingang  ring  wewangsalan  madue lengkara kalih palet inggih punika giing lan daging, taler sampun makanti suara (a-a). Kawentenan lirik punika  sampun  yakti yening karanjingang ring soroh wewangsalan  mawinan  sampun  anut sakadi teori sane  katelatarang  ring  sepat siku-siku ngeninin wewangsalan.
Pikolih  kaping  tiga  inggih  punika sesawangan.  Ring  pupulan  tembang hits saking  Dek  Ulik  puniki  kakeniang  pitu imba lirik sane ngranjing ring sesawangan sane kapanggihin ring nem murda tembang,  inggih  punika  "Tusing  Buat Tiang",  Boya  ja  Alpaka",  "Ubad  Rindu",
"Tresna Kanti Pawah", "Setrum Cadangan", lan "Buin Pidan Beli Mulih". Imba lirik tembang sane karanjingang  ring  sesawangan  minakadi "tanah  lan  langite  atep  rasaang  tiang",  ri kala tresnan iraga nedeng mabunga", beli tresna  kanti  gigine  ba  telah  pawah",
" panes  Sang  Hyang  Suryane  buka jani",  "kangene  matumpuk-tumpuk, rindune  suba  nagih  kecag-kecog", "iang nak tunangan beli sing pemadam kebakaran ”,  lan  "ngalih  gae  kemu  ka gumi sakura".
Lirik ring tembang hits Dek Ulik sane ngranjing ring sesawangan maosang indik napi  sane  kacingak  lan  karasayang nglantur punika kasawangang utawi kaumpamayang  sakadi  kahanan  barang utawi  palemahan.  Kawentenan  puniki sampun anut lan adung pisan sareng teori sesawangan  sane  maosang  sesawangan mateges  punapa-punapi  ugi  sane  katon utawi  kacingak  raris  karasayang  ring kahyun,  mirib  sakadi  solah  kalih  kahanan jadma (Simpen, 1998: 45).
Pikolih  sane  kaping  pat  inggih punika  peparikan.  Kawentenan  soroh
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
basita  paribasa  peparikan  ring  tembang hits Dek  Ulik  kakeniang  pitung  imba. Makapitu  imba  punika  kapanggihin  ring tiga  murda  tembang,  inggih  punika  "Ubad Rindu", "Dangap-dangap", lan "Meli Sambuk di Dawan".
Imba lirik
tembang sane
karanjingang  ring  peparikan  minakadi "Gilimanuk tongos kapale malabuh,
Singapadu  togoge  liu  ditu,  basang  seduk dadi  isinin  baan  bubuh,  yen  rindu  ubadne tuah  matemu",  "canang  sari  maimbuh asepe  wangi,  be  siap  katur  mawadah wanci, yening beli suba ked di rambut siwi, de engsap mareren ngaturang bakti", "apa buin  legune  galak-galak,  ya  mamilih midehan ngae barak, suba tawang legune galak-galak, Luh masare macelana bawak-bawak",  "meli  tanah,  meli  tanah meli  ne  aji  telu  tengah,  ngelah  somah, ngelah  somah  tusing  taen  ngoyong jumah",  "meli  sambuk,  meli  sambuk meline ditu di Dawan, beli sibuk, beli sibuk dadi  anggota  dewan",  "tembok  bata, tembok bata tembok bata warnane barak, yen  makita,  yen  makita  sinah  tusing  ada ajak",lan  "tembok  bata,  tembok  bata tembok  bata  umah  Dek  Ulik,  yen  makita, yen makita kanggoang culik-culik".
Kawentenan
lirik-lirik sane
ngranjing ring peparikan sampun
madaging wangun-wangun sane ngwangun peparikan, minakadi kawangun antuk lengkara petang carik dados apada, lengakarane  sane riinan  kalih  carik  dados sampiran, lengkarane  pungkuran  sane kalih  carik  dados  arti  sajati,  saha mawirama purwakanti (Simpen, 1998: 31)
Pikolih kawentenan basita paribasa  kaping  untat  inggih  punika sesonggan.  Kakeniang  wenten  kalih  imba lirik sane  ngranjing  ring  sesonggan.
Makakalih  imba lirik punika  kapanggihin ring  kalih  murda  tembang  inggih  punika "Curhat", lan "Jegeg Nyelolet".
Imba lirik tembang  sane  ngranjing ring sesonggan minakadi "basange dawanang",  lan  "turmaning  pang  sing
ngamik  di  margane".  Makakalih  imba lirik sane karanjingang ring sesonggan punika sampun kaanutang sareng teori sesonggan manut Simpen (1998: 6), sane maosang  kruna  sasonggan  puniki  dados ngintar  basa  utawi kata  ungkapan ,  artos ipun  tatakan  ( penyangga )  kruna  sane dados panglengut basa. Saking makakalih imba lirik punika, sampun sinah kawentenannyane  kaanggen  panglengut basa utawi pemanis basa mangda punapa-punapi  sane  sujatinyane  meled kabaosang  prasida  kapireng  alus  yening saihang ring arti sujatinyane.
Pikolih lan tetepasan saking panampen  para  yowana  ngeninin  indik kawentenan kearifan lokal basita paribasa ring pupulan tembang hits saking Dek Ulik katlatarang ring sor puniki.
Panampen  saking  para  yowana puniki kapolihang majalaran antuk nganggen kramaning kuesioner . Kuesioner puniki  kawedar  majeng  ring angga  jadma  sane  yusanyane  kantun kabaos  yowana,  inggih  punika  angga saking sisia SMA, angga saking mahasisia,  lan angga saking sekaa truna- truni.  Saking  satus kuesioner sane sampun  kawedar  majeng  ring  para yowana,  kapolihang  panampen  sane malianan pantaraning soang-soang yowana.  Panilik  ngwedar kuesioner sane madaging  nem  parindikan  sane  kaicen panampen  olih  para  yowana,  inggih punika  panampen  pinih  cumpu,  cumpu, kirang  cumpu,  lan  nenten  cumpu.  Saking pikolih kuesioner punika,  panilik  prasida nyutetang panampen para yowana ngeninin  indik  kawentenan kearifan  lokal basita paribasa ring pupulan tembang hits saking Dek Ulik.
Parindikan  sane  kapertama  sane kaunggahang  inggih  punika  kawentenan basita paribasa sane kauningin utawi polih kaplajahin  saking  sekolah  lan  genah tiosan. Kaping kalih, maosang indik basita paribasa sane dangan karesepang. Parindikan  sane  kaping  tiga  maosang indik mabebaosan nganggen basita paribasa  sarahina.  kaping  pat  inggih punika  sering  mirengang  tembang pop Bali  minakadi  tembang  saking  Dek  Ulik.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Kaping  lima  ngeninin  indik  kawentenan basita  paribasa  ring  tembang pop Bali (tembang hits saking  Dek  Ulik).  Kaping untat  ngeninin  indik  basita  paribasa  ring tembang pop Bali  (tembang  Dek  Ulik) pinaka  silih  sinunggil  piranti  ngajegang kearifan lokal basita paribasa ring Bali. Saking nem parindikan sane kaunggahang ring kuesioner, panilik prasida  nyutetang  panampen  saking  para yowana ngeninin indik kawentenan kearifan lokal basita paribasa ring pupulan tembang hits Dek  Ulik.  Para  yowana ngicenin  panampen  sane positif utawi becik  ngeninin  indike  punika.  Yadiastun marasa  meweh  ngresepang  teges  miwah soroh-soroh basita paribasa, nanging para yowana kantun eling tekening kawentenan basita  paribasa  punika.  Mawinan  sampun polih  mlajahin  daweg  saking  SD.  Para yowana  taler  sering  mirengang  tembang Dek  Ulik,  dadosnyane  prasida  uning tekening  kawentenan  basita  paribasa  ring pupulan tembang hits Dek Ulik. Kawentenan  punika  kacumpuin  prasida kadadosang  piranti  ngajegang kearifan lokal basita paribasa.
Pikolih lan tetepasan saking panampen penyanyi lan  sinalih  tunggil
pangawi tembang ngeninin indik kawentenan kearifan lokal basita paribasa ring pupulan tembang hits saking Dek Ulik katlatarang ring sor puniki.
Mapaiketan sareng kawentenan pupulan  tembang hits Dek  Ulik  sane katilikin  ring  tetilikan  puniki,  dadosnyane kabuatang  pisan  panampen  saking  Dek Ulik  pinaka  sang  sane  nembangang  lan sang  pangawi  pinaka  sang  sane  ngawi tembang-tembang hits punika.
Kawentenan  basita  paribasa  ring  pupulan tembang hits Dek  Ulik  nenten  wantah patut kauningin olih para yowana. Penyanyi sane  maktayang  tembang, lan pangawi  sane  ngawi  tembang,  sampun pinih  utama  patut  nguningin lirik tembang sane  madaging  basita  paribasa.  Mawinan dane  makakalih  sane  kapertama  prasida uning  lan  ngresepin  tembang  punika  wau salanturnyane  kapiarsayang  olih  krama lianan.  Yakti  sampun  ring  tetilikan  puniki mabuat pisan nguningin panampen saking penyanyi lan  pangawi  tembang  indik kawentenan kearifan lokal basita paribasa
ring  tembang  druenyane.  Penampen saking penyanyi lan sinalih tunggil pangawi  tembangnyane  kapolihang  antuk ngamargiang kramaning sadu wicara.
Kapertama panilik
sampun ngamargiang sadu wicara sareng Dek Ulik kaanggen  nyangkepin data panampen saking penyanyi .  Akeh  pitaken  sane sampun katakenang ngeninin indik pamargin  dane  dados  penyanyi  lan pitaken kaanggen nyawis bantang pikobet. Wenten  lima  pitaken  sane  sampun katakenang  kaanggen  nyawis  bantang pikobet, inggih punika panampen Dek Ulik ngeninin  indik  kawentenan kearifan  lokal basita paribasa ring pupulan tembang hits druenyane.
Dane maosang uning indik kawentenan  basita  paribasa  ring lirik tembangnyane.  Yadiastun  dane  nenten tatas uning tekening soroh basita paribasa,  nanging  indik  teges  basita paribasa  ring lirik tembangnyane  sampun prasida kauningin. Mawinan ring tembangnyane  punika  taler  katelatarang indik  tegesnyane.  Manut  dane,  sampun patut  pisan  yening  uning  tekening  daging tembang,  mangda  prasida  becik  ri  kala maktayang tembang punika.
Ngeninin  indik  kawigunan  basita paribasa  ring  tembang,  dane  ngicenin panampen basita paribasa punika prasida ngawinang  para  pamiarsa  meled  uning indik  tembang  punika.  Dadosnyane  dane ngicenin  panampen  becik  pisan  indik kawentenan basita paribasa ring tembangnyane.  Manut  dane,  mangkin sampun  sayan  akeh  krama  Bali  sane seneng  mirengang  tembang pop Bali. Kawentenan  puniki  prasida  kadadosang sarana ngajegang basa Bali inggih punika basita  paribasa.  Napi  malih  ring  aab mangkin sampun  mabinayan sareng ipidan.  Yening  ipidan  kantun  kentel  antuk kabudayaan.  Ring  aab  sakadi  mangkin sampun  akeh  krama  Bali  sane gengsi ngicenin  okanyane  paplajahan  mabasa Bali,  saking  embas  sampun  kaajahin mabebaosan  nganggen  basa  Indonesia kemanten.  Kaping  untat,  dane  maosang cumpu pisan yening kawentenan tembang pop Bali  puniki  kadadosang  sarana ngajegang  basita  paribasa  sane  pinaka kearifan lokal basa Bali.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Salanturnyane  sadu  wicara  sareng A.A.
Raka Sidan taler sampun kamargiang.  A.A.  Raka  Sidan  maosang nenten  uning  makasamian  soroh  basita paribasa.  Nanging  dane  pinih  uning  indik kawentenan basita paribasa ring tembang kawiannyane.  Ri  kala  ngawi  tembang sane madaging basita paribasa, ketahnyane dane ngangge basita paribasa sane  anyar  sane  kaanutang  sareng kawigunannyane sajeroning tembang. Nanging  dane  taler  nganggen  basita paribasa  sane  sampun  wenten  saking dumun  sane  nenten populer lan  mangkin sampun  prasida  kauningin  olih  krama majalaran antuk tembang kawiannyane.
Dane  taler  maosang,  kawentenan basita paribasa sajeroning tembang prasida kadadosang sinalih tunggil sarana anggen mlajahin basita paribasa, yadiastun kawentenannyane nenten akeh. Napi malih ring aab mangkin rasa bangga mabasa  Bali  punika  sayan  padem. Tembang pop Bali  sane  sayan  warsa sayan  nglimbak,  sayan  kasenengin  olih krama Bali prasida dados sarana ngajegang  basa  Bali,  kenten  taler  basita paribasa.
Dadosnyane  tembang pop Bali
wantah  sinalih  tunggil  piranti  kaanggen ngajegang basa lan budaya Bali. Salanturnyane  patut  makasamian  krama Bali sane sareng-sareng madue pikayunan  ngajegang  budaya  Bali.  Dane ngicenin panampen minab nenten makasamian soroh basita paribasa prasida kaanggen ring tembang
kawiannyane Nanging sakirangnyane prasida kaanggen sarana nguningin basita paribasa.
Tetilik  ngeninin  indik  basita  paribasa sujatinnyane  sampun  kalaksanayang  olih panilik  lianan.  Mawit  saking  kawentenane punika panilik nyaihang pikolih lan tetepasan tetilik puniki sareng tetilik panilik lianan,  sakadi:  (1)  tetilik  saking  I  Nyoman Artawa  sane  mamurda "Basita  Paribasa ring  Album  Mabalih  Wayang  Pakardin Ketut  Bimbo". Jejering  ring  tetilikan  dane sampun  pastika  malianan  sareng  tetilikan panilik.  Dane  nganggen  album  Mabalih Wayang  pakardin  Ketut  Bimbo,  panilik nganggen  pupulan  tembang pop Bali hits olih  Dek  Ulik.  Ring  penandang  tetilikan
dane  pateh  tekening  tetilikan  panilik, inggih  punika  maosang  indik  basita paribasa.  Nanging  ring  tetilikan  puniki madaging kearifan  lokal sumangdene kauningin basita paribasa punika rumasuk kearifan  lokal Bali.  Tetilik  puniki  taler madue  kaluwihan  mawinan  nganggen parikrama sadu wicara lan kuesioner sane pacang  ngawinang  pikolih  tetilikan  puniki jangkep.
(2)  tetilikan  pakaryan  Gusti  Ayu  Era Aryanti.  Tetilik  dane  mamurda Seseleh Basita  Paribasa  lan  Kawentenan  Guna Sarat  ring  Daging  Cakepan  Drama  Nang Kepod Pakardin Ketut Aryana. Tetilik dane madue  pabinayan  sareng  tetilik  puniki. Pabinaannyane  wantah  ring  penanlang lan  jejering  tetilik.  Ring  penanlang,  dane nganggen  kalih variabel inggih  punika basita paribasa lan guna sarat. Ring tetilik puniki wantah ngangge siki variabel inggih punika kearifan  lokal basita  paribasa. Ngeninin indik jejering tetilik, dane ngangge Daging  Cakepan  Drama  Nang Kepod  Pakardin  Ketut  Aryana. Dane ngangge kasusastraan drama kadadosang  jejering.  Nanging  panilik ngangge Pupulan  Tembang  Pop  Bali  Hits Olih Dek Ulik.
Tetilikan dane sampun becik mawinan  akeh  molihang  soroh-soroh basita  paribasa  ring  cakepan  drama punika.  Ring  tetilik  puniki  nenten  akeh molihang  soroh-soroh  basita  paribasa sakadi  ring  cakepan  drama.  Mawinan nenten makasamian soroh basita paribasa becik kadagingin ring tembang.
Yadiastun asapunika, tetilikan puniki madue  kaluwihan  yening  kasandingang sareng  tetilikan  dane.  Tetilikan  puniki nilikin indik tembang sane pastika pamiletnyane  akeh  tur  kasenengin  olih krama  Bali.  Majanten  sampun  akeh  sane pacang  meled  ngwacen  tur  nguningin daging tetilikan puniki. Napi malih tetilikan puniki  nganggen  kramaning  sadu  wicara sareng  Dek  Ulik  miwah  sinalih  tunggil pangawi saking tembang dane.
Tetilikan  puniki  madue  kawigunan  ri sajeroning  ngajengang kearifan  lokal basita  paribasa.  Saking  tetilikan  puniki, para  jana  pacang  nguningin  lan  prasida mlajahin indik basita paribasa sane pinaka kearifan lokal Bali. Tetilikan puniki prasida
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
ngicenin kaweruhan mabebaosan ngangge basita paribasa.
Sangkaning  asapunika,  sasampune ngwacen  tetilikan  puniki  kaaptiang  sang pangwacen  sida  ngresep.  Para  jana  taler pacang  nguningin  kawentenan  utsaha ngajegang  basita  paribasa  ring  pupulan tembang  saking  Dek  Ulik  puniki,  sane salanturnyane  kaaptiang  mangda  para jana  nyarengin  ngajegang kearifan  lokal basita paribasa.

## PAMUPUT
Manut  pikolih  lan  tetepasan  tetilik sane sampun katlatarang, prasida kacutetang  kawentenan  basita  paribasa ring  pupulan  tembang hits saking  Dek Ulik. Saking 20 murda tembang, kapolihang wenten 5 soroh basita paribasa  saking  15  soroh  basita  paribasa sane kaanggen ring sepat siku-siku. Taler indik  akehnyane  kakeniang  wenten  31 imba. Soroh basita paribasa punika sakadi sasenggakan kakeniang
13 imba, wewangsalan kakeniang
3 imba, sesawangan kakeniang 7 imba, peparikan kakeniang  7  imba,  lan  sesonggan  sane kakeniang  wenten  2  imba.  Dadosnyane kawentenan soroh basita paribasa sasenggakan  pinih  akeh  kapanggihin  ring pupulan tembang hits saking Dek Ulik Saking nem parindikan sane kaunggahang  ring kuesioner, prasida kacutetang para yowana ngicenin panampen  sane positif utawi  becik ngeninin  indik  kawentenan kearifan  lokal basita paribasa ring pupulan tembang hits saking  Dek  Ulik.  Yadiastun  marasa meweh  ngresepang  teges  miwah  soroh- soroh  basita  paribasa,  nanging  para yowana kantun eling tekening kawentenan basita  paribasa  punika.  Mawinan  sampun polih  mlajahin  daweg  saking  SD.  Para yowana  taler  sering  mirengang  tembang Dek  Ulik,  dadosnyane  prasida  uning tekening  kawentenan  basita  paribasa  ring pupulan tembang hits Dek Ulik. Kawentenan  punika  kacumpuin  prasida kadadosang  piranti  ngajegang kearifan lokal basita paribasa.
Saking  sadu  wicara  sane  sampun kamargiang  majeng  ring  Dek  Ulik  pinaka
penyanyi lan  A.A.  Raka  Sidan  pinaka pangawi  tembang,  kapolihang  panampen dane makakalih indik kawentenan kearifan lokal basita paribasa ring pupulan tembang hits saking Dek Ulik. Pamicutetnyane  dane  makakalih  pinaka seniman Bali  cumpu  yening  kawentenan tembang pop Bali  prasida  ngawinang krama  Bali  eling  ring  basa  Bali.  Kenten taler  kawentenan  basita  paribasa  sane kajangkepin antuk tegesnyane ring tembang  dane  prasida  ngawinang  krama Bali  nenten  lali  tekening  kawentenan basita paribasa. Yadiastun nenten makasamian soroh basita paribasa prasida  kaanggen  ring  tembang  dane, nanging  sakirangnyane  prasida  kaanggen sarana nguningin basita paribasa.
Piteket kawedarang majeng ring: (1) krama  Bali,  utaminnyane  para  yowana kaaptiang mangda eling lan uning tekening  kawentenan  basita  paribasa  ring tembang pop Bali,  inggih  punika  ring pupulan  tembang hits saking  Dek  Ulik. Kawentenan  punika  mangda  kadadosang dasar  ring  para  yowana  ri  kala  mlajahin lan nincapang kawagedan mabasita paribasa.
(2)  majeng  ring  guru  lan  dosen pinaka  sang  sane  ngicenin  pangajahan, mangda  kawentenan  puniki  kaanggen sarana  ri  kala  ngicenin  pangajahan  indik basita paribasa. Mawinan yening mlajahin basita paribasa nganggen piranti tembang,  napi  malih  tembang pop Bali sane kasenengin, pastika nenten ngawinang rasa med ri kala mlajahin.
(3)  majeng  ring  pangawi  tembang kaaptiang  mangda  prasida  kaanggen pratiwimba  lan  sasuluh  majeng  ring pangawi  tembang  ring  album  puniki. Mangda  pangawi  sayan  nglimbakang kawagedannyane sajeroning ngarya tembang  sane  madaging  basita  paribasa. Taler  mangda  sang  pangawi  nguningin kawentenan basita paribasa ring tembang punika dahat mawiguna sajeroning ngajegang kearifan lokal basa Bali.
(4)  majeng  ring  panilik  lianan kaaptiang  mangda  prasida  nglimbakang tetilik  puniki.  Panglimbak  sane  kaaptiang inggih  punika  mangda  nglaksanayang tetilik sane asoroh lan prasida maripurnayang  tetilikan  puniki  mangda
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
sayan  mawiguna  sajeroning  nglimbakang kawentenan basa Bali.

## KAPUSTAKAAN
Agustiana,  I  Gusti  Ayu  Tri  lan  I  Nyoman Tika.  2013. Konsep  Dasar  IPA . Yogyakarta: Penerbit Ombak. Arikunto,  Suharismi.  2005. Manajemen
Penelitian. Jakarta: PT Rineka
Cipta. Artawa,  I  Nyoman.  2016. Basita  Paribasa ring Album Mabalih Wayang Pakardin Ketut Bimbo . Skripsi (nenten kamijilang). Jurusan Pendidikan Bahasa Bali, Undiksha.
Aryanti,  Gusti  Ayu  Era.  2015. Seseleh Basita  Paribasa  lan  Kawentenan Guna  Sarat  ring  Daging  Cakepan Drama  Nang  Kepod  Pakardin  Ketut Aryana . Skripsi (nenten  kamijilang). Jurusan  Pendidikan  Bahasa  Bali, Undiksha.
Bahrudin.  2012. Ciri-ciri  Musik  Pop , ( Online ),
( http://musikmajid.blogspot.com/201 2/12/ciri-ciri-musik-pop.html ,  diakses 16 Januari 2017).
Chaer,  Abdul.  1994. Linguistik  Umum. Jakarta: Rineka Cipta.
Hidayat, Rahmat. 2014. Analisis Semiotika
Makna  Motivasi  pada  Lirik  Lagu "Laskar pelangi" Karya Nidji . eJournal  Ilmu  Komunikasi, ( Online ), 2 (1): 243-258, (http://ejournal.ilkom.fisip- unmul.ac.id,  diakses  15  Januari 2017). Jamalus, Hamzah Busroh. 1993.
Pendidikan  Kesenian  1  (Musik).
Jakarta:  Departemen  Pendidikan dan Kebudayaan Direktorat Jenderal Pendidikan Tinggi Proyek Pembinaan Tenaga Kependidikan. Simpen,  I  Wayan.  1988. Basita  Paribasa. Denpasar: PT. Upada Sastra.